《寿管儒珍方伯七十》
明代·周伦

方岳栖迟楚甸安，更推高谊早休官。辞金未道前无震，烂手缘知后有宽。

松径试持新玉杖，荷衣无换旧犀鞶。横塘万树梅花发，一醉长春取次看。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。